ཁྲི་སྲོང་ལྡེ་བཙན།
བོད་རྒྱལ་ཁྲི་སྲོང་ལྡེ་བཙན་ནི། བོད་དུ་ཆོས་སྲིད་གཉིས་ཀར་
མཛད་རྗེས་ཆེ་བའི་ཆོས་རྒྱལ་མེས་དབོན་རྣམ་གསུམ་གྱི་ཡ་གྱལ་ཡིན་ལ།
བོད་རྒྱལ་ཁྲི་ལྡེ་གཙུག་བརྟན་ནམ་མེས་ཨག་ཚོམ་དང་བཙུན་མོ་སྣ་ནམ་
བཟའ་གཉིས་ཀྱི་སྲས་སུ་སྤྱི་ལོ་༧༤༢པར་སྐུ་འཁྲུངས་ཤིང་། དགུང་ལོ་
བཅོ་ལྔ་པ་སྤྱི་ལོ་༧༥༦པར་སྲིད་དབང་ཕྱག་ཏུ་བཞེས། བཙན་པོ་འདིའི་
རིང་བཙན་པོའི་རྒྱལ་རབས་ཀྱི་མངའ་ཐང་དར་རྒྱས་ཆེ་བའི་རྩེ་མོར་
སོན།
ཁོང་གིས་བོད་ཐང་གཉིས་བར་འབྲེལ་བ་དམ་ཟབ་བཙུགས་ཏེ་
ཕན་ཚུན་དངོས་སྐྱེས་འབུལ་རེས་རྒྱུན་མི་འཆད་པའི་ཐོག སྐབས་རེར་
འཁྲུག་རྩོད་དང་སྐབས་རེར་འདུམ་པ་བཅས་ཐེངས་མང་བྱུང་ཞིང་།
སྲིད་དབང་བཟུང་ནས་ལོ་བདུན་པ་སྤྱི་ལོ་༧༦༢པར་དམག་དཔོན་ཞང་
རྒྱལ་གཟིགས་དང༌། བློན་སྟག་སྒྲ་ཀླུ་གོང༌། བློན་སྟོང་བཙན་ལ་སོགས་
པས་བོད་དམག་འབུམ་གཅིག་ཙམ་ཁྲིད་དེ་ཐང་གི་ཁོངས་གཏོགས་
མཁར་དང་ས་ཆ་མང་པོ་བླངས་པ་དང་ཁྲང་ཨན་མཁར་ཕབ།
སྲིད་དོན་ གྱི་བྱས་ རྗེས་ ཡོད་པའི་བློན་པོ་རྣམས་ལ་ གཟེངས་
54
%

བསྟོད་དང་། སྲིད་དོན་གྱི་བྱ་བ་གལ་ཆེའི་རིགས་བློན་པོ་རྣམས་དང་
ཐུན་མོང་དུ་གྲོས་བསྡུར་བྱེད་པ་དང་། རྒྱལ་བློན་རྣམས་གོང་འོག་
མཐུན་སྒྲིལ་ཆེ་བས་བཙན་པོའི་སྲིད་སྟོབས་ཆེན་པོ་བྱུང་།
མཁན་ཆེན་ ཞི་ བ་ འཚོ་ དང་ སློབ་ དཔོན་ ཆེན་ པོ་ པདྨ་ འབྱུང་
གནས་ སྤྱན་ དྲངས་ ཏེ་ མཁན་ སློབ་ ཆོས་ གསུམ་ ཞལ་ འཛོམས་ ཤིང་།
བསམ་ཡས་མི་འགྱུར་ལྷུན་གྱིས་གྲུབ་པའི་གཙུག་ལག་ཁང་ཞེས་པ་སྟེང་
ཤོད་རྒྱ་གར་ལུགས། བར་ཤོད་བོད་ཀྱི་ལུགས། འོག་ཤོད་རྒྱ་ནག་གི་
ལུགས་ལྟར་ཐོག་བརྩེགས་གསུམ་ཅན་དུ་བཞེངས། གཙུག་ལག་ཁང་
འདིའི་བཀོད་པ་ནི་རིའི་རྒྱལ་པོ་རི་རབ་དང་གླིང་བཞི་གླིང་ཕྲན་བརྒྱད་ཀྱི་
ཚུལ་དུ་མངོན་པས། ཀུན་གྱིས་བཟོ་བཀོད་བསམ་ཡུལ་ལས་འདས་པ་
འདུག་གོ་ཞེས་བསྔགས་བརྗོད་ཡང་ཡང་བྱས་པ་ལས་བསམ་ཡས་ཞེས་
པའི་མིང་ཡང་དེ་ལྟར་གྲགས། བཙན་པོ་ཁོང་སྐུ་དངོས་སུ་ས་གནས་
དས་སོ་
སོར་ཕེབས་
ས་ནས་བློ་ རིག་གསལ་བའི་བྱིས་པ་མང་པོ་བསྡུས་ ཏེ་ རིག་
གནས་ཀུན་ལ་སློབ་གཉེར་མཛད་པ་ལས་སད་མི་བདུན་སོགས་མཁས་
ཆེན་དམ་པ་མང་པོ་བྱོན་པ་དང་། བསམ་ཡས་སུ་རབ་བྱུང་གི་སྡེ་ཐོག་
མར་བཙུགས་ནས་ནང་པའི་བསྟན་པ་དར་རྒྱས་ཀྱི་རྨང་གཞི་ཐོག་མར་
འདིང་བར་མཛད་ཅིང་། བསམ་ཡས་ཀྱི་སྒྲ་བསྒྱུར་གླིང་ཞེས་ ཡིག་
བསྒྱུར་གྱི་སློབ་གྲྭ་ཐོག་མར་བཙུགས་ཏེ་ལོ་ཙཱ་བའི་དཔུང་ཁག་སྟོབས་

སྐོམ་སེལ་བདུད་རྩིའི་ཆུ་རྒྱུན། (༦)
ཆེན་ཞིག་ གསོ་ སྐྱོང་ གནང་བ་དང་། མདོ་སྔགས་རིག་ གནས་དང་
བཅས་པའི་གསུང་རབ་མང་པོ་བོད་སྐད་དུ་བསྒྱུར་བས་ཡིག་སྒྱུར་གྱི་བྱ་
གཞག་ལ་འཕེལ་རྒྱས་ཆེན་པོ་བྱུང་།
ཁོང་གིས་བོད་ཀྱི་སྨན་པ་མཁས་པ་ཕྱི་རྒྱལ་དུ་མངགས་པ་དང་།
ཕྱི་རྒྱལ་དང་ནང་པའི་སྨན་པ་མཁས་པ་བོད་དུ་གདན་དྲངས་ཏེ་གུས་
བཀུར་སྣེ་ལེན་ཕུན་སུམ་ཚོགས་པ་གནང་ནས་སྨན་གཞུང་གསར་རྩོམ་
དང་ཡིག་བསྒྱུར་ཟུང་འབྲེལ་ཐོག་ནས་བོད་ཀྱི་སྨན་བཅོས་འཕྲོད་བསྟེན་
གྱི་བྱ་གཞག་དར་རྒྱས་མཛད།
དམག་དོན་དང་སྲིད་དོན་ཐོག་བྱས་རྗེས་ཆེ་བའི་བློན་པོ་རྣམས་
ལ་གཟེངས་བསྟོད་ཀྱི་བཀའ་གཙིགས་དང་། གོ་གནས། སྡེ་མི་སེར་གྱི་
བྱ་དགའ་བཅས་གང་ལ་གང་འོས་གནང་སྟེ་མིག་དཔེ་བཟང་པོ་བཞག་
པ་སོགས་མཛད་རྗེས་ཤིན་ཏུ་ཆེ། དགུང་ལོ་ང་ལྔ་པ་སྤྱི་ལོ་༧༩༧པར་སྐུ་
གཤེགས།

ང་ཆུབ་རྒྱལ་མཚན།